《西郊晚步》
宋代·杨学李

江城五月风雨馀，岭南地僻少驰驱。政馀长日无与俱，寻幽步屧城西隅。

地平山远迷绿芜，垂阳深处闻鹧鸪。萦纡小径逅浮图，松风夹道如笙竽。

清池冷浸秋水菰，如有露气侵庭梧。桃笙院静横竹奴，栩栩清梦游冰壶。

觉来残照不可呼，更待好月同归涂。

作者简介：杨学李，字希圣，号明斋，眉山（今属四川）人（《元诗选》癸集）。宋遗民。从作品观察，元时曾为贺州地方官。今录诗四首。